**KORUPCIJOS TIKIMYBĖS NUSTATYMAS**

**VIEŠOSIOS ĮSTAIGOS VILKAVIŠKIO LIGONINĖS**

**NEOFICIALIŲ MOKĖJIMŲ PREVENCIJOS SRITYJE**

2019-09-25

1. Vadovaudamiesi Lietuvos Respublikos korupcijos prevencijos įstatymu, Korupcijos rizikos analizės atlikimo tvarkos aprašu, patvirtintu Lietuvos Respublikos Vyriausybės 2002 m. spalio 8 d. nutarimu Nr. 1601, Valstybės ar savivaldybės įstaigų veiklos sričių, kuriose egzistuoja didelė korupcijos pasireiškimo tikimybė, nustatymo rekomendacijomis, patvirtintomis Lietuvos Respublikos specialiųjų tyrimų tarnybos direktoriaus 2011 m. gegužės 13 d. įsakymu Nr. 2-170, įgyvendindami Šakinės korupcijos prevencijos programos įgyvendinimo 2016–2019 priemonių plano, patvirtinto Lietuvos Respublikos sveikatos apsaugos ministro (toliau – Ministras) 2015 m. gruodžio 10 d. įsakymu Nr. V-1433, 2.2. priemonę ir siekdami nustatyti VšĮ Vilkaviškio ligoninės, kurios steigėja yra Vilkaviškio rajono savivaldybė, veiklos sritis, kuriose galimai egzistuoja įstaigų veiklą veikiantys išoriniai ir (ar) vidiniai, ir (ar) individualūs rizikos veiksniai, galintys sudaryti galimybes atsirasti korupcijai, įstaigoje buvo atliktas korupcijos tikimybės nustatymas.

2. Analizuojant vertinta veikla neoficialių mokėjimų prevencijos srityje.

3. Korupcijos tikimybės nustatymą atliko Inga Vincevičienė. Kontaktiniai duomenys: el. p.: info@vilkaviskioligonine.lt, tel.: (8 342) 60150.

4. Analizuotas laikotarpis už 1 metus: 2018-07-30*–*2019-07-31, vertinant situaciją pagal 2019-07-31 dienai galiojusius teisės aktus, aktualius įsakymus.

5. Vertinta korupcijos pasireiškimo tikimybė VšĮ Vilkaviškio ligoninėje neoficialių mokėjimų prevencijos srityje naudojant dokumentinį formalųjį metodą, analizuojant Lietuvos Respublikos įstatymus, LR SAM ministro įsakymus, VšĮ Vilkaviškio ligoninės vyriausiojo gydytojo įsakymus bei kitus teisės aktus.

Norima įvertinti, ar VšĮ Vilkaviškio ligoninėje, siekiama užkirsti kelią korupcijai-neoficialiems mokėjimams, ar yra priimti teisės aktai, ar medicinos darbuotojai supažindinami su teisės aktais, reglamentuojančiais jų teises, pareigas, atsakomybę, ar yra nustatyta ir ar veikia kontrolė dėl galimų neoficialių mokėjimų.

6. Tam, kad įvertinti koks yra realus korupcijos rizikos laipsnis vertinamoje įstaigos veiklos srityje buvo išanalizuoti įstaigos teisės aktai, sprendimai:

6.1. Viešosios įstaigos Vilkaviškio ligoninės įstatai patvirtinti 2015 m. gruodžio 18 d. Vilkaviškio rajono savivaldybės tarybos sprendimu B-TS-212;

6.2. Viešosios įstaigos Vilkaviškio ligoninės darbo tvarkos taisyklės patvirtintos vyriausiojo gydytojo 2018 m. sausio 12d. įsakymu Nr. V-3;

6.3. Viešosios įstaigos Vilkaviškio ligoninės vyriausiojo gydytojo įsakymais patvirtinti darbuotojų pareiginiai nuostatai;

6.4. Viešosios įstaigos Vilkaviškio ligoninės elgesio kodeksas patvirtintas vyriausiojo gydytojo 2014 m. sausio 20d. įsakymu Nr. V-30;

6.5. Viešosios įstaigos Vilkaviškio ligoninės vidaus tvarkos taisyklės patvirtintos vyriausiojo gydytojo 2015m. liepos 20.d. įsakymu Nr. V-197;

6.6. Viešosios įstaigos Vilkaviškio ligoninės vyriausiojo gydytojo įsakymais patvirtintos ligoninės skyrių vidaus tvarkos taisyklės;

6.7. Skyriuose yra organizacinės procedūros, tvarkos aprašai, taisyklės: darbuotojai, priimant į darbą yra supažindinami su dokumentais pasirašytinai, o su dokumentų pakeitimais -per ligoninėje veikiančia dokumentų valdymo sistemą (DVS) „Kontora‘. Dokumentuose yra numatytos darbuotojų funkcijos, teisė ir pareigos, atsakomybė.

7. Viešosios įstaigos Vilkaviškio ligoninės vyriausiojo gydytojo įsakymai, siekiant užtikrinti korupcijos prevenciją įstaigoje bei reglamentuoti darbuotojų elgesį susidūrus su korupcijos apraiškomis:

7.1. Viešosios įstaigos Vilkaviškio ligoninės vyriausiojo gydytojo 2017 m. sausio 26 d. įsakymas Nr. V-16 Šakinės korupcijos prevencijos VšĮ Vilkaviškio ligoninėje 2017−2019 metų programos įgyvendinimo 2017−2019 metų priemonių planas;

7.2. Viešosios įstaigos Vilkaviškio ligoninės vyriausiojo gydytojo 2017 m. sausio 26 d. įsakymas Nr.V-16 „Viešosios įstaigos Vilkaviškio ligoninės korupcijos prevencijos programa 2017-2019 m.“;

7.3. Viešosios įstaigos Vilkaviškio ligoninės vyriausiojo gydytojo 2017 m. sausio 26 d. įsakymas Nr. V-18 „VšĮ Vilkaviškio ligoninės darbuotojų, susidūrusių su galima korupcinio pobūdžio nusikalstama veika, elgesio taisyklės“;

7.4. Viešosios įstaigos Vilkaviškio ligoninės vyriausiojo gydytojo 2017 m. sausio 26 d. įsakymas Nr. V-26 „Dėl komisijos sudarymo galimai korupcinio pobūdžio nusikalstamai veikai tirti“.

7.5. VšĮ Vilkaviškio ligoninėje visi darbuotojai, kuriems yra prievolė, užpildę Viešųjų ir privačių interesų deklaracijas“;

7.6. Viešosios įstaigos Vilkaviškio ligoninės vyriausiojo gydytojo 2015 m. liepos 21d. įsakymas Nr. V-198 „Pacientų skundų/pranešimų pateikimo ir nagrinėjimų sveikatos priežiūros įstaigoje tvarka;

7.7. Viešosios įstaigos Vilkaviškio ligoninės vyriausiojo gydytojo 2018 m. vasario 1d. įsakymas Nr. V-17 „Anketinės pacientų ir darbuotojų apklausos organizavimo tvarka“.

Ligoninėje atliekamos anoniminės apklausos, pacientams gulintiems stacionare, naudojant „Stacionarinių asmens sveikatos priežiūros paslaugų vertinimo anketą“ bei „Sveikatos apsaugos ministerijos organizuojamos hospitalizuotų pacientų anoniminės apklausos anketą“.

8. VšĮ Vilkaviškio ligoninėje kuriama aplinka, kurioje pacientas formaliai dalyvauja korupcijos kontrolėje:

8.1. Lipdukų, plakatų, sulaikančių pacientus nuo neoficialių mokėjimų medicinos personalui buvimą VšĮ Vilkaviškio ligoninės darbuotojų darbo vietose, palatose, ant gydytojų specialistų kabinetų durų užtikrinimas;

8.2. VšĮ Vilkaviškio ligoninės visų padalinių (skyrių) informaciniuose stenduose skelbimas:

-informacija apie atsakomybę už korupcinio pobūdžio teisės pažeidimus;

-Informacija, į ką ASPĮ pacientas gali kreiptis susidūrus su korupcinio pobūdžio veika, (vadovas ar asmuo atsakingas už korupcijos prevenciją, telefonas, kabinetas);

-informacija apie ASPĮ pasitikėjimo telefoną (nurodomas telefono numeris);

-informacija apie SAM „pasitikėjimo telefoną“ (+370 800 66004);

-Informacija apie STT „karštosios linijos“ telefoną (+370 5 266 3333);

- Informacija apie SAM el. paštą (korupcija@sam.lt);

-Informacija apie STT el. paštą (pranesk@stt.lt) skelbimas;

-ASPĮ vadovo kreipimasis raštu į pacientus, kad įstaigoje netoleruojami neoficialūs mokėjimai;

8.3. VšĮ Vilkaviškio ligoninės stacionaro skyriuose informacijos apie visas įstaigas, teikiančias medicininės reabilitacijos paslaugas suaugusiems ar vaikams pagal skyriuje gydomų ligonių profilius skelbimas;

8.4. VšĮ Vilkaviškio ligoninės stacionaro skyriuje informacijos, susijusios su skyriuje teikiamomis nemokamomis (kompensuojamomis Privalomojo sveikatos draudimo fondo lėšomis) ir mokamomis asmens sveikatos priežiūros paslaugomis, skelbimas;

8.5. Atitinkamo gydytojo specialisto medicinos normos skelbimas VšĮ Vilkaviškio ligoninės stacionaro skyriuose;

8.6. VšĮ Vilkaviškio ligoninės darbuotojų elgesio kodekso skelbimas įstaigos interneto svetainėje, informacijos stenduose konsultacinėje poliklinikoje bei stacionaro skyriuose;

8.7. Reklaminių skydelių rodymas VšĮ Vilkaviškio ligoninės Konsultacinėje poliklinikoje su nuoroda, kur kreiptis susidūrus su korupcijos apraiškomis;

8.8. Informacija apie baudžiamąjį persekiojimą dėl korupcinio pobūdžio nusikalstamų veikų;

8.9. Informacija apie atvejus ir sąlygas, kuriomis teikiamos mokamos asmens sveikatos priežiūros paslaugos bei asmens sveikatos priežiūros paslaugų kainynas.

8.10. VšĮ Vilkaviškio ligoninės stacionaro skyriuose yra sudarytos sąlygos pateikti anoniminius, pasiūlymus/pastebėjimus/skundus, t.y. kabo dėžutės.

8.11. VšĮ Vilkaviškio ligoninės internetiniame puslapyje yra sukurtas skyrelis „Korupcijos prevencija“ (<http://www.vilkaviskioligonine.lt/veiklaa>). Jame yra skelbiama informacija apie korupcijos prevencijos priemonių vykdymą, įgyvendinimą bei kita aktuali informacija.

9. VšĮ Vilkaviškio ligoninė yra asmens sveikatos priežiūros įstaiga, teikianti nemokamas (iš PSDF) ir mokamas asmens sveikatos priežiūros paslaugas pacientams. Nemokamos paslaugos teikaimos pagal sutartis su teritorinėmis ligonių kasomis , apmokamos privalomojo sveikatos draudimo fondo lėšomis. Mokamos asmens sveikatos priežiūros paslaugos yra teikiamos vadovaujantis **„Mokamų, iš dalies mokamų asmens sveikatos priežiūros paslaugų teikimo ir apmokėjimo tvarka“**

Pacientai su nemokamų paslaugų ir mokamų paslaugų teikimo sąlygomis ir tvarka galima susipažinti ligoninės konsultacinės poliklinikos/priėmimo –skubiosios pagalbos skyriuje bei stacionaro skyriuose (informaciniuose stenduose) ir ligoninės internetiniame puslapyje.

Teisinis reglamentavimas užtikrina skaidrumą teikiant mokamas ir nemokamas asmens sveikatos priežiūros paslaugas. Neoficialūs mokėjimais ligoninėje galimi tik veiiant žmogiškajam faktoriui, todėl galimą korupciją lemia konkretaus darbuotojo ir paciento atitinkami santykiais.

10. Atliekant korupcijos tikimybės nustatymą, buvo atsižvelgta į VšĮ Vilkaviškio ligoninės Korupcijos prevencijos programą, buvo naudojama dokumentų analizė, leidusi nustatytiVšĮ Vilkaviškio ligoninėje veiklos sričių atitiktis Korupcijos prevencijos įstatymo Nr. IX-904 6 straipsnio 4 dalyje nustatytiems kriterijams:

10.1. Padaryta korupcinio pobūdžio nusikalstama veika:

Per analizuojamąjį laikotarpį VšĮ Vilkaviškio ligoninėje veikloje neužfiksuoti Korupcijos prevencijos įstatymo Nr. IX-904 nusikalstamų veikų atvejai.

10.2. Pagrindinės funkcijos yra kontrolės ar priežiūros vykdymas:

VšĮ Vilkaviškio ligoninė nevykdo veiklos, skirtos prižiūrėti, kaip jiems nepavaldūs fiziniai ir/ar juridiniai asmenys laikosi teisės aktų reiklavimų bei nevykdo kontrolės funkcijų nesusijusių su įstaigos vidaus administravimu.

10.3. Atskirų darbuotojų funkcijos, uždaviniai, darbo ir sprendimų priėmimo tvarka bei atsakomybė nėra išsamiai reglamentuoti:

Per analizuojamąjį laikotarpį VšĮ Vilkaviškio ligoninės darbuotojų vykdomos funkcijos, darbo ir sprendimų priėmimo tvarka buvo apibrėžti, nenustatyta įstatymų ir jų įgyvendinimo teisės norminių aktų ir administracinių aktų kolizijų, priimti administraciniai aktai nuolat peržiūrimi ir, esant poreikiui, koreguojami.

10.4. Veikla yra susijusi su leidimų, nuolaidų, lengvatų ir kitokių papildomų teisių suteikimu ar apribojimu:

VšĮ Vilkaviškio ligoninei nesuteikti įgaliojimaiišduoti leidimus, licencijas, suteikti nuolaidas, lengvatas ir kitokias papildomas teises ar atsisakyti jas išduoti arba sustabdyti, panaikinti jų galiojimą ar kitaip jas apriboti, taikyti teisės aktuose nustatytas kitas teisinio poveikio priemones, konstatuoti, nagrinėti teisės pažeidimus ir priimti sprendimus dėl teisinės atsakomybės priemonių taikymo.

Tačiau, veikla susijusi su asmens sveikatos priežiūros paslaugų teikimu sudaro prielaidas korupcijai pasireikšti, nes veikiant žmogiškajam faktoriui, galimą korupciją lemia konkretaus darbuotojo ir paciento atitinkami santykiai, sąlygoja nesąžiningi medicinos darbuotojų ir pacientų veiksmai.

10.5. Daugiausia priima sprendimus, kuriems nereikia kitos valstybės ar savivaldybės įstaigos patvirtinimo:

Daugumoje VšĮ Vilkaviškio ligoninės veiklų – pacientų tyrimų ir gydymo veiklos, dokumentų apskaitos, archyvo tvarkymo, personalo valdymo, viešųjų pirkimų organizavimo ir vykdymo, sutarčių sudarymo, įstaigos lėšomis įsigyto turto valdymas, įstaigai suteikti įgaliojimai priimti sprendimus savarankiškai, nederinant su kitomis valstybės ar savivaldybės įstaigomis. Ši tvarka yra aiškiai reglamentuota, nebereikalaujanti papildomo derinimo su kitomis valstybės ar savivaldybes įstaigomis ir (ar) nereikalaujanti kitos valstybes ar savivaldybės įstaigos patvirtinimo.

10.6. Naudojama valstybės ar tarnybos paslaptį sudaranti informacija:

Per analizuojamąjį laikotarpį VšĮ Vilkaviškio ligoninė savo veikloje turi sričių, kurios susijusios su įslaptintos informacijos (pacientas ir jo sveikatos būklė) gavimu, naudojimu ir apsauga, tačiau minėta informacija nelaikytina valstybės ar tarnybos paslaptimi.

10.7. Anksčiau atlikus korupcijos rizikos analizę, nebuvo nustatyta veiklos trūkumų:

Lietuvos Respublikos specialiųjų tyrimų tarnyba (toliau – STT) nėra atlikusi korupcijos rizikos analizę laikotarpiu laikotaris 2018-07-30*–*2019-07-31.

11. Nustatyta, kad VšĮ Vilkaviškio ligoninėje yra visi teisės aktai būtini įstatymų ir įstatymo įgyvendinamųjų teisės aktų įgyvendinimui, įvertinta, jog teisės aktuose nustatyta sprendimų priėmimo, veiksmų atlikimo VšĮ Vilkaviškio ligoninėje tvarka yra tinkama.

**IŠVADA**

Įvertinus tai, kad nors formaliai VšĮ Vilkaviškio ligoninėje neoficialių mokėjimo prevencija priskiriama prie sričių, kuriose galimai egzistuoja korupcijos pasireiškimo tikimybė, realiai ši tikimybė yra sumažinama organizuojant ir įgyvendinant įstaigos veiklą ir sprendimų priėmimo, kontrolės procedūras.

Asmuo, atsakingas už korupcijos prevenciją ir kontrolę

Inga Vincevičienė